<classify> SERIKALI imetangaza kuzindua ujenzi wa kituo kipya cha kusafi risha bidhaa za kilimo kwenda nje eneo la Kurasini, Dar es Salaam kitakachohusika na uhifadhi na utoaji vibali vya usafi rishaji wa bidhaa hizo. Hatua hiyo ya serikali ni sehemu ya mkakati wa kuinua sekta ya kilimo itoe mchango wake mkubwa kwa uchumi wa taifa.Kumekuwa na malalamiko ukuaji sekta ya bidhaa zinazotokana na kilimo hauendi na kasi inayotakiwa kutokana na ucheleweshaji vibali kwa bidhaa husika na ugumu wa matumizi ya bandari za nyumbani.Akizungumzia uzinduzi huo, Naibu Waziri wa Kilimo, Hussein Bashe alisema kuanzishwa kituo hicho kunatokana na majadiliano yaliyofanyika kati ya serikali na wadau wa usafirishaji bidhaa za kilimo nje.Aliwaambia waandishi wa habari kuwa wasafirishaji hao walizungumzia matatizo yanayokabili sekta hiyo na kutaka juhudi zifanyike ili kuiachia sekta hiyo kukimbia katika ujenzi wa uchumi wa Tanzania.Bashe alisema kwa muda mrefu wafanyabiashara wengi wa chai wamekuwa wakitumia mji wa Mombasa kama kituo cha kusafirishia bidhaa zao nje kutokana na urasimu wanapotumia bandari za hapa nchini. Bashe alisema uanzishwaji kituo hicho umetokana na mazungumzo waliyoyafanya na Wizara ya Viwanda na Biashara na kuwataka wafanyabiashara kulitumia na kutoa maoni nini kirekebishwe kukidhi mahitaji.Alisema maoni yao hayo yanapaswa kufikishwa kwa Mamlaka ya Maeneo Maalum ya Mauzo ya Nje EPZA yatasaidia kuliboresha zaidi eneo hilo na kukidhi mahitaji yanayotakiwa kwa kila bidhaa husika.Kila zao lina upekee na mahitaji yanatofautiana. Mwingine atahitaji majokofu, mwingine ghala la kuhifadhia tu mazao na mwingine atahifadhi na kuweka kwenye madaraja na kufunga kwenye vifungashio , alisema Bashe.Bashe alisema ujenzi wa Kituo cha Kuuza na Kusafirisha Mazao kwenda nje ya nchi Kurasini Agro Logistic Hub utarahisisha biashara ya mazao kwenda nje ya nchi. Alisema kazi hiyo inaenda sambamba na ujenzi wa ofisi za taasisi nyingi za Serikali zinazohusika moja kwa moja na usafirishaji wa mazao nje ya nchi, taasisi hizo ni Mamlaka ya Mapato TRA, Wizara ya Kilimo Afya ya Mimea na Mamlaka ya Bandari TPA.Kituo hicho kimeelezwa kusaidia kutatua changamoto za wafanyabiashara wa mazao ya kilimo na kwamba kitapunguza muda wa kuzunguka kuomba vibali na kitakuwa na kituo cha huduma za pamoja.Pia kitaondoa changamoto za urasimu na kuharakisha utoaji vibali na nyaraka mbalimbali za kuthibitisha na ubora. Wakati huo huo serikali imesema inaandaa mkakati mpya utaonesha mahitaji halisi ya pembejeo nchini. Kwa kipindi kirefu taifa limekuwa halina taarifa kamili ya mahitaji na upatikanaji wa pembejeo na hivyo kukwamisha ukuaji wa sekta ya Kilimo.  <topic>: KITAIFA 